ክቡር ጠቅላይ ሚኒስትሩ የኢትዮጵያ ኦርቶዶክስ ተዋህዶ ቤተ ክርስቲያን ሲኖዶሳዊ ዕርቅ እንድታደርግ ግፊት በማድረግ፣አወያይ ልዑካንን በማበረታታት፣ብፁዓን አባቶችን በማነጋገር እና በመጨረሻም እርቁ ከተፈፀመ በኃላ አባቶች በመስከረም ወር የያዙትን የመመለስ እቅድ ትተው ከእርሳቸው ጋር እንዲመለሱ በማግባባት ያደረጉት ጥረት ከፍተኛ መሆኑን ለማወቅ ተችሏል።ይህንኑም አስመልክተው ከአቡነ መርቆርዮስ ጋር ከ26 ዓመት በኃላ ወደ ሀገራቸው የተመለሱት የአውሮፓ እና አፍሪካ ሊቀ ጳጳስ ብፁዕ አቡነ ኤልያስ በቅድስት ስላሴ ካቴድራል በተደረገው የአቀባበል መንፈሳዊ መርሐግብር ላይ የጠቅላይ ሚኒስትሩ ሚና ቀላል እንዳልነበር ገልጠው ለጠቅላይ ሚኒስትሩ ከፍ ያለ ምስጋና አቅርበዋል።